അവര് ഫോമായില്ലെങ്കില് ഇന്ത്യ തകരും, കോഹ്ലിപ്പടയുടെ പോരായ്മകള് ചൂണ്ടിക്കാട്ടി ആകാശ് ചോപ്ര പാകിസ്ഥാനെതിരായ പരാജയത്തിന് പുറകെ ഇന്ത്യന് ടീമിന്റെ പോരായ്മകള് ചൂണ്ടിക്കാട്ടി മുന് ഇന്ത്യന് താരം ആകാശ് ചോപ്ര. ഇന്ത്യ അമിതമായി രോഹിത് ശര്മ്മ, കെ എല് രാഹുല്, വിരാട് കോഹ്ലി എന്നിവരെ ആശ്രയിക്കുന്നുവെന്നും അതിനൊരു പരിഹാരം കാണുവാന് സാധിച്ചില്ലയെങ്കില് ഇന്ത്യ ഇനിയും ബുദ്ധിമുട്ടുമെന്നും ആകാശ് ചോപ്ര പറഞ്ഞു. മത്സരത്തിലെ ആദ്യ ഓവറില് രോഹിത് ശര്മ്മയെ നഷ്ട്ടപെട്ട ഇന്ത്യയ്ക്ക് മൂന്നാം ഓവറില് തകര്പ്പന് ഫോമിലുള്ള കെ എല് രാഹുലിനെയും നഷ്ട്ടപെട്ടിരുന്നു. 49 പന്തില് 57 റണ്സ് നേടിയ ക്യാപ്റ്റന് വിരാട് കോഹ്ലിയാണ് മത്സരത്തില് ഇന്ത്യയ്ക്ക് വേണ്ടി തിളങ്ങിയത്. Picture Source : Twitter ICC T20 WORLD CUP നിങ്ങള് പ്രതീക്ഷിക്കുന്ന പ്രകടനം ഈ ഫോര്മാറ്റില് റിഷഭ് പന്തില് നിന്നും ഉണ്ടായേക്കില്ല. സൂര്യകുമാര് യാദവാകട്ടെ അന്താരാഷ്ട്ര ക്രിക്കറ്റില് ഇപ്പോള് കളിച്ചുതുടങ്ങിയതെയുള്ളൂ. അവനാകട്ടെ ഇപ്പോള് മികച്ച ഫോമിലുമല്ല. ഇതവന്റെ ആദ്യ ലോകകപ്പാണ്, കൂടാതെ ടോപ്പ് ക്വാളിറ്റി ബൗളിങ് നിരയ്ക്കെതിരെ അവന് പരീക്ഷിക്കപെട്ടിട്ടില്ല. Picture Source : Twitter ICC T20 WORLD CUP ഹാര്ദിക് പാണ്ഡ്യയും ഫോമിലല്ല. നിങ്ങളുടെ നമ്ബര് 4, 5, 6 ബാറ്റര്മാര് ടോപ്പ് ഓര്ഡര് ബാറ്റര്മാരെ പോലെ ആശ്രയിക്കാന് സാധിക്കാത്തവരാണെങ്കില് കാര്യങ്ങള് ബുദ്ധിമുട്ടാകും. അവിടെ ഒരു പിഴവ് പോലും വരുത്തിയാല് അതില് നിന്നും കരകയറുകയെന്നത് ഏറെ ബുദ്ധിമുട്ടാണ്. അതുകൊണ്ട് എല്ലാ മത്സരത്തിലും ടോപ്പ് ത്രീ ബാറ്റര്മാര് തിളങ്ങുമെന്നുള്ള ചിന്ത ഇന്ത്യയ്ക്കുണ്ടാകരുത്. ടോപ്പ് ത്രീയിലെ രണ്ട് ബാറ്റര്മാരെ ഫോമിലെത്തിയില്ലെങ്കില് പോലും ഇന്ത്യയ്ക്ക് കാര്യങ്ങള് ദുഷ്കരമാകും. ആകാശ് ചോപ്ര പറഞ്ഞു. Picture Source : Twitter ICC T20 WORLD CUP ലോകത്തിലെ ഏറ്റവും മികച്ച ടോപ്പ് ത്രീ ബാറ്റിങ് നിര നമ്മുടേത് തന്നെയാണ്. രോഹിത് പൂജ്യത്തിനും കെ എല് രാഹുല് 3 റണ് നേടിയും പുറത്തായതുകൊണ്ടോ അവര് മോശക്കാരാകില്ല. വളരെ മികച്ച പന്തിലാണ് അവര് ഇരുവരും പുറത്തായത്. എന്നാല് അവരില് രണ്ടുപേര് ഫോമാകണമെന്നത് ഇപ്പോള് വ്യക്തമായിരിക്കുകയാണ്. രണ്ടുപേര് പെട്ടെന്ന് പുറത്താവുകയും ഒരാള് മാത്രം മികച്ച പ്രകടനം പുറത്തെടുക്കുന്നതും പാകിസ്ഥാനെ പോലെ മികച്ച ബൗളിങ് ലൈനപ്പുള്ള ടീമിനെതിരെ മതിയാകാതെ വന്നേക്കാം. Picture Source : Twitter ICC T20 WORLD CUP ന്യൂസിലാന്ഡിന്റെ ബൗളിങ് നിരയും മോശമല്ല. നമ്മള് അഫ്ഗാനിസ്ഥാനെതിരെ ഷാര്ജയില് കളിക്കുന്നില്ല ഒരുപക്ഷേ കളിച്ചിരുന്നുവെങ്കില് നമ്മള് അവര്ക്കെതിരെയും ബുദ്ധിമുട്ടിയേനെ. ഷാര്ജയിലെ പിച്ചിന് യോജിച്ച ബൗളിങ് നിരയാണ് അഫ്ഗാനിസ്ഥാനുള്ളത്. ആകാശ് ചോപ്ര കൂട്ടിച്ചേര്ത്തു. Picture Source : Twitter ICC T20 WORLD CUP